Diari Oficial de la Generalitat Valenciana


Sumari del DOGV 9278, del 15-02-2022 (2022/988)

RESOLUCIÓ de 7 de febrer de 2022, del rector de la Universitat Politècnica de València, per la qual es procedeix a la publicació de la Resolució de data 26 de gener de 2022, del rector, per la qual s'acorda, com a mesura cautelar, la suspensió dels dos processos selectius convocats per resolucions de dates 27 i 28 de maig de 2021, per les quals es convoquen proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi 2021/P/FC/C/6), i per la qual es convocaven proves selectives d'accés, pel sistema de concurs oposició, a l'escala administrativa (subgrup C1) (codi 2021/P/FC/C/7), respectivament, fins a la resolució del recurs extraordinari de revisió i dels recursos de reposició interposats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9278

Data del DOGV
:   15-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/988


Data del document
:   07-02-2022

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 7 de febrer de 2022, del rector de la Universitat Politècnica de València, per la qual es procedeix a la publicació de la Resolució de data 26 de gener de 2022, del rector, per la qual s'acorda, com a mesura cautelar, la suspensió dels dos processos selectius convocats per resolucions de dates 27 i 28 de maig de 2021, per les quals es convoquen proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi 2021/P/FC/C/6), i per la qual es convocaven proves selectives d'accés, pel sistema de concurs oposició, a l'escala administrativa (subgrup C1) (codi 2021/P/FC/C/7), respectivament, fins a la resolució del recurs extraordinari de revisió i dels recursos de reposició interposats. [2022/988]  
Vist el recurs extraordinari de revisió presentat contra la Resolució de data 30 de juliol del 2021, del rector de la Universitat Politècnica de València (d'ara en avant UPV), per la qual s'inadmetien dos recursos de reposició presentats contra les resolucions del rector de data 27 i 28 de maig del 2021 per la qual es convocaven proves selectives d'accés, pel sistema de concurs oposició i procés d'estabilització, a l'escala administrativa (subgrup C1) (codi: 2021/P/FC/C/6) i per la qual es convocaven proves selectives d'accés, pel sistema de concurs oposició, a l'escala administrativa (subgrup C1) (codi: 2021/P/FC/C/7).  
  
Vist que el recurrent interposa recurs extraordinari de revisió en considerar que la inadmissió dels recursos de reposició per mancar d'interès legítim no és correcta en haver-se presentat a totes dues convocatòries, al·legant com a causa que justifica la interposició del recurs la prevista en l'article 125.1.a) de la Llei 39/2015, de procediment administratiu comú de les administracions públiques (d'ara en avant LPAC), i en concret: «que en dictar-los s'haguera incorregut en error de fet, que resulte dels mateixos documents incorporats a l'expedient».  
  
Que de conformitat amb el que es disposa en l'article 126 de l'LPAC i 10.8.g) de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, abans que la UPV resolga el recurs extraordinari de revisió és necessari que el Consell Jurídic Consultiu emeta el corresponent dictamen, que té caràcter preceptiu.  
Que, addicionalment i de conformitat amb el que es disposa en l'article 126 de l'LPAC: «l'òrgan al qual correspon conèixer el recurs extraordinari de revisió ha de pronunciar-se no solament sobre la procedència del recurs, sinó també, si s'escau, sobre el fons de la qüestió resolta per l'acte recorregut».  
Que els recursos de reposició interposats pel recurrent tenen per objecte la nul·litat de les dues convocatòries, en considerar que aquestes discriminen les persones amb diversitat funcional.  
Que atès que els processos selectius segueixen el seu curs, i davant l'existència del recurs extraordinari i els tràmits a realitzar per a la resolució, és necessari analitzar la conveniència de suspendre els processos selectius fins a la resolució del citat recurs.  
La suspensió va ser sol·licitada pel recurrent en els dos recursos de reposició interposats, si bé va ser desestimada en aquell moment per la Universitat en haver-hi una causa d'inadmissió per constar en l'expedient que el recurrent no s'havia presentat a les proves selectives; per la qual cosa en aquell moment la Universitat va considerar no procedent la suspensió, després de realitzar la corresponent ponderació. Després de l'acreditació de la presentació a tots dos processos selectius, no concorre la causa d'inadmissió, per la qual cosa resulta procedent en la situació actual tornar a valorar la suspensió de les convocatòries.  
Que l'article 117.2 de l'LPAC regula els requisits exigits perquè l'administració puga acordar la suspensió. Així, l'article 117.2 assenyala: «l'òrgan a qui compet resoldre el recurs, amb la ponderació prèvia, prou raonada, entre el perjudici que causaria a l'interès públic o a tercers la suspensió i l'ocasionat al recurrent com a conseqüència de l'eficàcia immediata de l'acte contra el qual es recorre, pot suspendre, d'ofici o a sol·licitud del recurrent, l'execució de l'acte impugnat quan concorre alguna de les circumstàncies següents:  
a) Que l'execució puga causar perjudicis d'impossible o difícil reparació.  
b) Que la impugnació es fonamente en alguna de les causes de nul·litat de ple dret previstes en l'article 47.1 d'aquesta llei.»  
Vistos els requisits exigits en l'article 117.2, pertoca analitzar si hi concorre alguna de les circumstàncies que aquest considera.  
En el present cas, l'objecte dels recursos interposats es fonamenta en una causa de nul·litat de ple dret de les previstes en l'article 47.1 de l'LPAC, i allò sol·licitat pel recurrent és la nul·litat de totes dues convocatòries per considerar que resulten discriminatòries per a les persones amb diversitat funcional. Es fonamenta en la infracció del principi del dret d'accedir en condicions d'igualtat a la funció pública, dret protegit per l'article 23.2 en relació amb l'article 14 de la Constitució espanyola (d'ara en avant CE). Aquest dret és susceptible d'empara constitucional, perquè queda comprès en l'àmbit de l'article 53.2 de la CE, per la qual cosa, sense prejutjar la resolució del fons de l'assumpte, es donarien les circumstàncies contingudes en l'article 117.2 de l'LPAC.  
  
Addicionalment, és necessari realitzar una ponderació suficientment raonada, entre el perjudici que causaria la suspensió a l'interès públic o a tercers i l'ocasionat al recurrent com a conseqüència de l'eficàcia immediata dels actes recorreguts.  
El passat 10 de gener del 2022 es van publicar en el Diari Oficial de la Generalitat Valenciana (d'ara en avant DOGV) les resolucions del rector de data 29 de novembre del 2021 amb les llistes provisionals de les persones admeses i excloses a les proves selectives, així com el tribunal avaluador, i en aquestes consta l'admissió del recurrent.  
En aquest moment del procediment, en el cas que no s'acordara la suspensió, es procediria, després dels tràmits oportuns, a convocar les persones aspirants a la realització de les proves selectives objecte de tots dos processos. En aquest cas, la continuació dels processos selectius mentre se substancia el recurs podria suposar la realització de les proves d'anglès sense que el recurrent hi puga participar, i això frustraria la finalitat dels recursos. Així, la continuació dels processos selectius podria causar perjudicis al recurrent per no poder participar en el contingent del requisit d'anglès.  
D'altra banda, i respecte als perjudicis de la suspensió per a la resta d'aspirants i la Universitat, la UPV veuria posposada la necessària dotació de personal d'una banda, i d'una altra, quedaria paralitzat el procés selectiu, sent l'interès afectat per la suspensió la prolongació en el temps del procés selectiu i, per tant, el retard en la dotació de personal per a la UPV.  
A la vista de l'estat dels processos selectius en el qual les persones aspirants no han hagut de sotmetre's a cap de les proves considerades en les convocatòries objecte dels recursos, es considera que la suspensió temporal dels processos selectius fins que es resolguen els recursos interposats no suposaria un greu perjudici per a l'interès públic, ni per a les persones participants en els processos selectius, en la mesura en què la suspensió es limita únicament al mateix temps que resulte necessari per a resoldre els recursos interposats.  
  
El perjudici que la continuació dels processos selectius podria ocasionar al recurrent seria de més difícil reparació que els perjudicis que la suspensió del procés selectiu produirien a la UPV i a la resta d'aspirants en el procés.  
D'altra banda, la continuació dels processos, davant una eventual estimació dels recursos interposats, sí que podria constituir un perjudici tant per al mateix recurrent com per a la resta de persones interessades, que podrien veure anul·lat el procés una vegada realitzades les proves corresponents, i aquesta circumstància suposaria un perjudici major que l'hipotètic perjudici que ocasionaria la suspensió del procés i, amb això, el retard en les dates per a realitzar les proves.  
Així, davant d'aquesta ponderació d'interessos, l'administració, en la situació actual, ha de considerar preferent l'interès del recurrent i de la resta de persones participants en el procés selectiu de no realitzar les proves mentre no es resolguen els recursos interposats, a l'interès de la mateixa administració de dotar-se de personal en el menor temps possible i això perquè aquesta dotació es podria veure afectada en l'hipotètic cas que s'anul·lara la convocatòria amb una eventual estimació dels recursos interposats.  
Per tot això, es considera oportuna la suspensió una vegada realitzada aquesta ponderació, sent aquesta menys onerosa per a l'interès públic, el del mateix recurrent i el de les persones participants en el procés selectiu la suspensió, i en aquest cas es compleixen els requisits esmentats en l'article 117.2 de l'LPAC.  
Sobre la base de l'exposat i per a evitar perjudicis tant al recurrent com a les possibles persones interessades en el cas que tots dos procediments seguiren el seu curs, pertoca resoldre com a mesura cautelar la suspensió dels dos processos selectius fins a la resolució del recurs extraordinari de revisió i dels recursos de reposició interposats.  
Cal notificar la present resolució al recurrent, així com al Servei de Recursos Humans de la Universitat Politècnica de València, perquè procedisquen a la suspensió de tots dos processos selectius fins a la resolució del recurs extraordinari de revisió i dels recursos de reposició, i publicar aquesta resolució en la pàgina web de Recursos Humans indicada en les convocatòries.  
Addicionalment, aquesta resolució ha de publicar-se en el DOGV, en compliment del que es disposa en l'article 117.5 de l'LPAC.  
  
Es resol, així mateix, trametre al Consell Jurídic Consultiu de la Comunitat Valenciana l'expedient administratiu complet, així com la proposta de resolució del recurs extraordinari de revisió, a l'efecte que, de conformitat amb el que es disposa en l'article 125 de l'LPAC, procedisca a emetre el dictamen de caràcter preceptiu corresponent.  
  
Finalment, es resol suspendre el termini per a resoldre i notificar la resolució del recurs extraordinari de revisió, d'acord amb el que es disposa en l'article 22 de l'LPAC, pel temps que transcórrega entre la sol·licitud del dictamen al Consell Jurídic Consultiu i la recepció del dictamen. Tant la sol·licitud com la recepció del dictamen, es publica en la pàgina web de Recurs Humans esmentada en les convocatòries amb efectes de notificació. La suspensió en cap cas no pot excedir de tres mesos, d'acord amb el que es preveu en l'article 22 de l'LPAC.  
  
  
València, 7 de febrer de 2022.- El rector de la Universitat Politècnica de València: José Esteban Capilla Romá.